**КРИТЕРИЈУМИ ОЦЕЊИВАЊА ЗА ПРЕДМЕТ ГЕОГРАФИЈА**

**Предметни наставник: Дубравка Милинков**

Одличан (5) -самостално излаже поделу и наводи основне одлике

географских појмова;

-детаљно образлаже географске чињенице;

-бира и повезује различите изворе података;

-градиво је усвојено са потпуним разумевањем;

-изражава се на различите начине, укључујући и

коришћење информационих технологија;

-брзо и тачно чита географске појмове;

-анализира и повезује графичке прилоге и карте;

Врло добар (4) -дефинише основну поделу и препознаје основне

карактеристике;

-изражава се на различите начине;

-повезује основне географске елементе;

-тачно показује географске појмове на географској карти;

-одговара на питања без помоћи наставника;

-кључни појмови су усвојени готово у потпуности;

-усваја градиво са разумевањем.

Добар (3) -разуме и објашњава основне појмове;

-разврстава појмове у категорије којима припадају;

-тачно показује географске појмове;

-разликује друштвено-географске елементе,ако није у

могућности да их самостално анализира;

-делимично примењује стечена знања;

-квалитет знања је просечан;

-уз помоћ професора одговара на постављена питања.

Довољан (2) -разуме кључне појмове и повезује их;

-спорије показује и чита основне географске појмове;

-на одговарајући начин исказује одређене садржаје;

-делимично и површно одговара на питања;

-на једноставан начин набраја, наводи поделу и

описује.

Недовољан (1) -не показује заинтересованост да нешто научи;

-не препознаје географске садржаје;

-не разликује основне географске појмове на карти;

-не одговара на питања;

-не труди се да разуме садржаје, нити се укључује у рад;

-не показује заинтересованост.

**Начин проверавања, вредновања и оцењивања постигнућа ученика**:

1. Усмено проверавање: редовно и периодично

2. Активност на часу (подаци о знањама, вештинама, ангажовању, самосталности и одговорности према раду а у складу са школским програмом)

3. Писмено проверавање и оцењивање

4. Картографска писменост

5. Пројектни задаци

**1.** **Усмена провера и оцењивање**

Усмена провера знања спроводи се редовно или периодично. Спроводи се без најаве, током свих типова часа. Појединачни одговори се уписују у педагошку свеску, док се оцена са целовите усмене провере уписује у књигу евиденције.

**2.** **Активност на часу**

Знања, вештине, активности, залагање у складу са склоностима и способностима, као и укупан однос према раду, евидентирају се у педагошкој свесци. На основу прикупљених података могу се извести оцене, које се уносе у књигу евиденције.

**3. Писмено проверавање и оцењивање**

- Наставник је дужан да обавести ученике о наставним садржајима који ће се проверавати.

-Ученик је дужан да присуствује писменим проверама (осим оправданог одсуства).

-Ученик је дужан да на писменим проверама знања пише читко.

-Ученику током писмене провере знања није допуштена употреба средства за преписивање

(свеске, књиге, цедуљице, мобилни телефони, таблети...)

Учеников успех на тестовима се вреднује кроз проценат освојених поена:

|  |  |
| --- | --- |
| **Оцена** | **Опис оцене**  **проценат (%)** |
| **5** | **85 -100** |
| **4** | **70 - 84** |
| **3** | **50 -69** |
| **2** | **30 -49** |
| **1** | **0 - 29** |
|  |  |

**4. Картографска писменост**

-Бодовање проналажења појмова на географској карти:

|  |  |
| --- | --- |
| **Оцена** | **Број појмова**  **на карти** |
| **5** | **9 и 10** |
| **4** | **7 и 8** |
| **3** | **5 и 6** |
| **2** | **3 и 4** |
| **1** | **2 и 1** |
|  |  |

Ученицима су понуђени појмови из уџбеника.

**5.** **Пројектни задаци** - групни облик рада на одређену тему, а има за циљ: самостално прикупљање и критички одабир информација; решавање проблема; доношење одлука; планирање и поштовање рокова; самостално учење; рад у групи; сарадња; критички однос према властитом и туђем раду. Наставник јасно дефинише и упознаје ученике са елементима за вредновање пројекта, групног рада и индивидуалног рада у оквиру групе.

Бодови и скала пројектног задатка

|  |  |
| --- | --- |
| **Оцена** | **Број бодова** |
| Одличан (5) | 19 – 21 |
| Вело добар (4) | 16 – 18 |
| Добар (3) | 13 – 15 |
| Довољан (2) | 10 – 12 |
| Недовољан (1) | до 9 |

|  |  |  |  |
| --- | --- | --- | --- |
| **Критеријуми** | **3 бода** | **2 бода** | **1 бод** |
| **Наслов и слике** | Писани рад садржи тачан наслов и слике | Писани рад / постер је некомплетан.  Текст је слабо видљив | Писани рад има неадекватан дизаин  Слике су неадекватне |
| **Литература** | **3 бода** | **2 бода** | **1 бода** |
| Литература је јасно и правилно наведена  Коришћено је више извора | Коришћен је један извор или је литература неправилно наведена | Литература није наведена |
| **Излагање** | **6 бодова** | **4 бода** | **2 бода** |
| Презентатор јасно и гласно говори.  Наглашава шта је важно  Обраћа се слушаоцима и веома ретко користи писани материјал | Презентатор говори неразумљиво  Повремено користи писани материјал  Чини напоре да оствари контакт са публиком | Док презентује чита писани материјал.  Нема контакт са публиком |
| **Формат** | **3 бода** | **2 бода** | **1 бод** |
| Фонтови су лако читљиви и величина је различита за наслов и текст  Текст је одговарајуће дужине  Позадина и боја текста појачавају читљивост текста | Неки делови су слабо видљиви јер је величина фонта мала, пасуси су дуги и недостаје контраст са позадином | Тешка читљивост текста  Превише различитих фонтова  Превише текста  Тамна позадина |
| **Резиме** | **3 бода** | **2 бода** | **1 бод** |
| Реализатор резимира излагање и укључује публику | Реализатор резимира излагање | Реализатор не резимира излагање |
| **Одговарање на питање** | **3 бода** | **2 бода** | **1 бод** |
| Реализатор са лакоћом одговара на питања | Реализатор може дати делимичан одговор на постављена питања | Реализатор не може да да одговор на питања у вези са пројектом |